**Takke- og forbøn for det nye Innlandet 2020**

**Gud, du er innerst i alt liv – i skapnadens innland -**

**og dekker kvar morgon i aust**

**eit altar med livgjevande lys:**

**først til fjella,**

**så skogane,**

**dalane,**

**engene,**

**åkrane,**

**og til alt levande vi er forbunde med.**

**Livsvevnadens Gud, takk for din store skaparglede –**

**For kvart lite atom**

**og for himmelens vide horisont.**

**Vi takkar for vatnets mysterium.**

**Veven av sjøar, elver, bekkar og kjelder i Innlandet**

**bind oss saman med alt levande.**

**Minn oss om at det vi gjer mot vatnet,**

**det gjer vi imot fiskar, fuglar, dyr, alle vekstar, og mot oss sjølve.**

**Slik vatnet reinast i fjell og dalar,**

**reins bort vår likesæle når livet trugast på jorda.**

**Fellesskapets Gud, gje oss blikk for dei store samanhengar.**

**Auk undringsevna og audmjuka vår, gjer oss rause med kvarandre,**

**styrk respekten for livets mangfald og store variasjon.**

**Lær oss å gå kvarandre i møte med opne armar**

**så fellesskapet styrkast og gjev håp til alle for framtida.**

**Amen**